 Cabdi Haybe Maxamed oo u waramaya Wargeyska Geeska Afrika ayaa sidoo kale sharci daro ku tilmaamay inay Xildhibaanada Golaha Deegaanka ee Saylac la xidho, waxaanu sheegay inay Xildhibaanadu xasaanad leeyihiin, oo bilaa sabab lagu xidhi karin, waxaanu ugu horeyn yidhi isagoo ka hadlay arinta Khaliijka Nimankaas Khaliijka ee is eryanaya maxaa inaga galay, ee aynu uga kula hiilinaynaa, maxa faduushaas ina galinaya aynu midna u raacaynaa, midna aynu uga soo horjeedsanaynaa, wax alaale iyo wax faaiido ah oo inoogu jirtaa ma jirto, ma nihin dal la aqoonsan yahay, inaynu faduushaa galno ilama aha, saxna ilama aha, ee colaaduun baynu korodhsanay, Khaliijkan Xukuumaddu u kala hiilinayso, mid dawladnimadeena aqoonsani kuma jiro, ee Nimankan lacagta la lagdamaya, waaba khalad in iyagoo aan qirsanayn madax-banaanideena iyo dawladnimadeena inaynu kala taageerno, waxaabana maqlaynayna in xittaa dadka reer Qatar loo diiday xajka ilaa Xaramkii ILLAAHAY ee muslimiinta dhexda u ahaa ayaa dadka loo diidayaa, Khaliijka is eryaynaya inaynu dhex ka ahaano waxay ku dhaanto ma jirto, ee Xukuumaddu wey ku deg degtay inay kala taageerto, markii hore ee ay dhexda ka noqotay wey ku hagaagsanayd, ee markii dambe waxa goaankeeda bedelay, ee ay dhinaca u noqotay garan mayno. 